<classify> Kilimanjaro Stars iko katika Kundi A pamoja na Ethiopia, Rwanda na Somalia katika mashindano hayo yanayotarajia kumalizika Desemba 5 kwenye Uwanja wa Taifa jijini Addis Ababa, Ethiopia.Kocha Mkuu wa timu hiyo alizungumza kwa njia ya mtandao kuwa, timu yake leo itacheza kwa umakini mkubwa ili kuhifadhi nguvu kwa ajili ya mchezo wa fainali itakayofanyika Novemba 30 na Desemba mosi.Alisema watapigania ushindi, lakini hawatatumia nguvu nyingi kukwepa kujichosha na wachezaji kuumia, wakati timu imekwishatinga robo fainali. Alisema kwa ujumla wachezaji wake wako vizuri kuelekea mchezo huo huku akiwa na matumaini ya kuibuka na ushindi.Kili Stars imetinga robo fainali baada ya kushinda mbili mfululizo, ambapo ya awali walishinda 2-1 dhidi ya Rwanda kabla ya kutoa kipigo cha aina yake cha mabao 4-0 dhidi ya Somalia.Wakati huohuo, timu ya Zanzibar Heroes jana ilifanya maajabu baada ya kuifunga Kenya kwa mabao 3-1 katika mchezo wa michuano hiyo wa Kundi B. Huu ni mchezo wa kwanza Zanzibar kushinda baada ya kufungwa na Uganda na Burundi, hivyo anasubiri matokeo ya makundui mengine.  <topic>: michezo 